text: কুমিল্লা বিভাগ বাংলাদেশের মধ্য-পূর্বাঞ্চলের প্রস্তাবিত একটি বিভাগ। কুমিল্লা বিভাগের সদরদপ্তর কুমিল্লা শহরে অবস্থিত। প্রস্তাবিত এই বিভাগ নোয়াখালী, ফেনী, লক্ষ্মীপুর, কুমিল্লা, চাঁদপুর এবং ব্রাহ্মণবাড়ীয়া জেলা নিয়ে গঠিত হবে। এটি দেশের দক্ষিণ-পূর্বাঞ্চলীয় অঞ্চলের মোট  এবং ২০১১ সালের আদমশুমারি অনুযায়ী ১,৬৭,০৮,০০০ জনসংখ্যা নিয়ে গঠিত।
  
  নামকরণে মতপার্থক্য
  
  প্রস্তাবিত কুমিল্লা বিভাগের ভৌগোলিক ও রাজনৈতিক অঞ্চলকে বর্ণনা করার জন্য ভিন্ন ভিন্ন শব্দ ব্যবহার করা হয়। যেমন:
  
  ভৌগলিক শব্দসমূহ:
   সমতট; একটি প্রাচীন রাজ্য ছিল। বৃহত্তর কুমিল্লা অঞ্চল এবং বৃহত্তর নোয়াখালী অঞ্চল সমতট রাজ্যের অন্তর্গত ছিল। ভৌগোলিকভাবে প্রস্তাবিত বিভাগটি দুটি স্বতন্ত্র সাংস্কৃতিক অঞ্চল দ্বারা গঠিত - বৃহত্তর কুমিল্লা এবং বৃহত্তর নোয়াখালী।
   বৃহত্তর কুমিল্লা- ১৭৯০ সালে ব্রিটিশদের দ্বারা বঙ্গের একটি জেলা ত্রিপুরা হিসাবে প্রতিষ্ঠিত হয় এবং পরবর্তীতে ১৯৬০ সালে কুমিল্লা নামে নামকরণ করা হয়। এতে ব্রাহ্মণবাড়িয়া ও চাঁদপুরের অংশবিশেষ অন্তর্গত ছিল যা ১৯৮৪ সালে পৃথক জেলা হিসেবে প্রতিষ্ঠা লাভ করে।
  বৃহত্তর নোয়াখালী; নোয়াখালীর প্রাচীন নাম ভুলুয়া। নোয়াখালী জেলাটি ১৭৮৭ সালে ব্রিটিশ ভারত সরকার কর্তৃক প্রতিষ্ঠিত হয়েছিল। এতে লক্ষ্মীপুর ও ফেনীর অংশবিশেষ অন্তর্ভুক্ত ছিল যা ১৯৮৪ সালে পৃথক জেলা হিসেবে প্রতিষ্ঠা লাভ করে।
  রোশনাবাদ; সুবাহ বাংলার মুঘল আমলে এ এলাকা রোশনাবাদ এলাকা নামে সুপরিচিত ছিল।
  ত্রিপুরা; প্রস্তাবিত কুমিল্লা বিভাগটি ১৭৬৫ সালে ইস্ট ইন্ডিয়া কোম্পানির অধীনে একটি জেলা হিসেবে প্রতিষ্ঠিত হয়েছিল।
  
  ইতিহাস  
  প্রস্তাবিত কুমিল্লা বিভাগ অর্থাৎ  বৃহত্তর কুমিল্লা ও নোয়াখালী অঞ্চল সমতট নামক প্রাচীন রাজ্যের অধীনে ছিল। কুমিল্লা পৌরসভা গঠিত হয় ১৮৯০ সালে সিটি কর্পোরেশন হয় ২০১১ সালে। এইটি প্রাচীন শহর ।
  
  প্রশাসনিক জেলা
  এই বিভাগটি ছয়টি জেলা এবং ৫৯টি উপজেলা (উপজেলা) নিয়ে গঠিত হবে।
  
  তথ্যসূত্র 
  
  বিষয়শ্রেণী:বাংলাদেশের বিভাগ
  বিষয়শ্রেণী:চট্টগ্রাম বিভাগের ইতিহাস
title: কুমিল্লা বিভাগ